
Parlamentul  României

Camera  Deputaţilor 
	Comisia pentru apărare, ordine

publică şi siguranţă naţională

Nr. 32/149/2010
	                     Bucureşti, 27.05.2010 

                              Pl x 286/2010


RAPORT 
asupra propunerii legislative privind transmiterea unor imobile din domeniul public al statului şi din administrarea Ministerului Apărării Naţionale în domeniul public al Municipiului Zalău şi în administrarea Consiliului Local al Municipiului Zalău, judeţul Sălaj

1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond cu propunerea legislativă privind transmiterea unor imobile din domeniul public al statului şi din administrarea Ministerului Apărării Naţionale în domeniul public al Municipiului Zalău şi în administrarea Consiliului Local al Municipiului Zalău, judeţul Sălaj, trimisă cu adresa nr. Pl.x. 286 din 3 mai 2010 şi înregistrată cu nr. 32/149 din 05.05.2010. 


Consiliul Legislativ, cu nr. 1411/26.11.2009, a avizat favorabil propunerea legislativă, cu observaţii şi propuneri. 

Guvernul, cu adresa nr. 431/DPSG din 19.02.2010 şi-a exprimat un punct de vedere negativ asupra acestei iniţiative. 

Propunerea legislativă are ca obiect de reglementare transmiterea unei suprafeţe de 33 ha (în prezent: poligon militar Aghireş) şi, respectiv, 96 ha teren (în prezent poligon de pregătire) din administrarea MApN în administrarea Consiliului Local Zalău, în vederea construirii şoselei de centură.   


2. Propunerea legislativă face parte din categoria legilor ordinare, potrivit prevederilor art. 73 din Constituţia României, republicată.

4. Potrivit prevederilor art. 75 alin. (1) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

5.  La lucrările Comisiei au fost prezenţi 23 deputaţi din totalul de 25 de membri.


În urma dezbaterilor, în şedinţa din 26 mai 2010, membrii Comisiei, cu majoritate de voturi, au hotărât respingerea acestei iniţiative, din următoarele motive:


O parte din acest imobil nu este dezafectat, fiind singurul poligon autorizat şi omologat din zonă, utilizat pentru efectuarea tragerilor de luptă de către unităţi ale Ministerului Apărării Naţionale şi ale altor structuri din sistemul de apărare, ordine publică şi siguranţă naţională. 


În cazul părţii de imobil declarate disponibilizate, ministerul a iniţiat deja demersuri pentru promovarea unei hotărâri care să fie adoptată la nivelul executivului. Totodată, potrivit prevederilor art. 12 din Legea 213/1998 privind proprietatea publică şi regimul juridic al acesteia, darea în administrare a unor bunuri proprietatea publică a statului se face prin hotărâre a Guvernului şi deci nu poate face obiectul unei iniţiative legislative parlamentare.
        Preşedinte, 






    Secretar, 
    Costică CANACHEU 



    
        Eugen BĂDĂLAN
Consilier Daria Cotoc
